INFORMACIJA APIE PARENGTO TERITORIJŲ PLANAVIMO DOKUMENTO VIEŠINIMĄ (PAKARTOTINĮ)
Informuojame, kad parengti Biržų rajono savivaldybės šilumos ūkio specialiojo plano keitimo sprendiniai (TPD Nr. S-RJ-36-24-465) ir nuo š. m. sausio 26 d. bus atliekama šio teritorijų planavimo dokumento viešinimo procedūra.

Teritorijų planavimo dokumento pavadinimas: Biržų rajono savivaldybės šilumos ūkio specialiojo plano keitimas – savivaldybės lygmens specialiojo teritorijų planavimo dokumentas.
Specialiojo plano keitimo pagrindas: Biržų rajono savivaldybės tarybos 2024 m. gegužės 31 d. sprendimas Nr. 137 „Dėl Biržų rajono savivaldybės šilumos ūkio specialiojo plano keitimo“.
Planuojama teritorija: Biržų rajono savivaldybės teritorija, plotas – 147578,38 ha.

Planavimo organizatorius: Biržų rajono savivaldybės administracija, adresas: Vytauto g. 38, LT-41143 Biržai, tel. +370 672 63713, el. p. savivaldybe@birzai.lt, puslapis internete www.birzai.lt.
Specialiojo plano rengėjas: UAB „Daugėla“, A. Smetonos 8-2, 01115 Vilnius, tel. +370 5 273 3385, el. p. daugela@daugela.lt.
Planavimo tikslai: 
· įgyvendinant Nacionaliniame pažangos plane nustatytus sprendinius ir priemones, suformuoti ilgalaikes savivaldybės šilumos ūkio modernizavimo ir plėtros kryptis, siekiant užtikrinti tvarų, saugų, patikimą ir nepertraukiamą šilumos tiekimą vartotojams pagrįstomis būtinosiomis sąnaudomis, neviršijant leidžiamo neigiamo poveikio aplinkai;

·  suderinti valstybės, savivaldybės, energetikos įmonių, fizinių ir juridinių asmenų ar jų grupių interesus aprūpinant vartotojus šiluma ir energijos ištekliais šilumos gamybai;

· reglamentuoti aprūpinimo šiluma būdus ir (arba) naudotinas kuro bei energijos rūšis šilumos gamybai šilumos vartotojų teritorijose;

· numatyti preliminarias investicijų apimtis, finansavimo poreikį ir finansavimo šaltinius į šilumos ūkio plėtrą ir modernizavimą.

Planavimo uždaviniai: 
· plėtoti šilumos ūkio inžinerinę infrastruktūrą ir numatyti jos plėtrai reikalingas teritorijas;

· numatyti arba, vadovaujantis Specialiųjų žemės naudojimo sąlygų įstatymo nuostatomis, nustatyti šilumos perdavimo tinklų apsaugos zonas;

· esant poreikiui numatyti motyvuotai pagrįstas konkrečias vietas ir plotus žemei visuomenės poreikiams paimti;

· numatyti šilumos ūkio inžinerinei infrastruktūrai funkcionuoti reikalingus servitutus;

· numatyti šilumos ūkio inžinerinės infrastruktūros statinių išdėstymą;

· numatyti atsinaujinančių išteklių naudojimo plėtrą;

· konkretizuojant Biržų miesto bendrojo plano sprendinius, nustatyti centralizuoto šilumos tiekimo plėtros teritorijas;

· tikslinti vartotojų aprūpinimo šiluma reglamentą;

· įvertinti šilumos gamybos ir perdavimo technologijų raidą, konkurencinę aplinką, aplinkos užterštumo pokyčius ir kitus šilumos ūkiui bei aplinkosaugai svarbius veiksnius;

· nustatyti konkrečius, ekonomiškai pagrįstus, sprendinius dėl Vabalninko miesto vartotojų aprūpinimo šiluma;

· numatyti Biržų miesto katilinių (Rotušės ir Kaštonų) pertvarkymą/modernizavimą, įvertinant galimą plėtrą, poveikio aplinkai, ekonominius bei kt. aspektus.

Strateginis pasekmių aplinkai vertinimas neatliekamas. Koncepcija rengiama.
VIEŠINIMO PROCEDŪROS IR PASIŪLYMŲ TEIKIMO TVARKA

Supažindinimo tvarka: Informaciją apie parengtus Biržų rajono savivaldybės šilumos ūkio specialiojo plano keitimo sprendinius teikia planavimo organizatorius ir specialiojo plano rengėjas. 
Su sprendiniais galima susipažinti nuo 2026 m. sausio 26 d. iki 2026 m. vasario 26 d. Lietuvos teritorijų planavimo ir statybos vartų informacinėje sistemoje (www.planuojustatau.lt) TPD Nr. S-RJ-36-24-465. 
Vieša ekspozicija vyks nuo 2026 m. vasario 5 d. iki 2026 m. vasario 26 d., Biržų rajono savivaldybės administracijos patalpose, adresas: Vytauto g. 38, LT-41143 Biržai. Atsakingas asmuo: Architektūros ir urbanistikos skyriaus vedėja Loreta Munikienė, el. p. loreta.munikiene@birzai.lt.

Viešas susirinkimas vyks nuotoliniu būdu 2026 m. vasario 27 d. 14:00-15:00 val. Viešos video konferencijos internetinė prisijungimo nuoroda:
https://teams.live.com/dl/launcher/launcher.html?url=%2F_%23%2Fmeet%2F9319488529405%3Fp%3DxM5iCdCV0yIcfBXMcq%26anon%3Dtrue&type=meet&deeplinkId=f54bf259-e8c1-4fc1-8ac4-eb1dd2c00dd2&directDl=true&msLaunch=true&enableMobilePage=true&suppressPrompt=true
Susitikimo ID: 931 948 852 940 5
Slaptasis kodas: Q23QD7 
Pasiūlymų teikimo ir susipažinimo su parengtais teritorijų planavimo dokumentais tvarka: Pasiūlymai dėl teritorijų planavimo dokumentų planavimo organizatoriui teikiami raštu ir (ar) TPS Vartai visą teritorijų planavimo dokumentų rengimo laikotarpį iki viešo susipažinimo su parengtais teritorijų planavimo dokumentais ir jo metu. Pasiūlymus pateikusiems asmenims, planavimo organizatorius motyvuotai atsako raštu ar TPS Vartai (www.planuojustatau.lt), jei pasiūlymai buvo pateikti šioje sistemoje.
Planavimo organizatoriaus atsakymas per 10 darbo dienų nuo atsakymo gavimo dienos gali būti apskųstas atitinkamai teritorijų planavimo valstybinę priežiūrą atliekančiai institucijai.
